section_heading: Povijest sastava
paragraph_text: U to vrijeme na prostoru bivše države već su postojala dva ženska sastava, Tožibabe iz Ljubljane i Boye iz Novog Sada gdje su sva tri sastava jednom nastupila zajedno. Sandra Vrančić ubrzo nakon osnivanja Cacadoua udaje se za Renata Debeuca, koji je bio bubnjar riječke skupine Fit te se oboje povlače iz glazbe. Umjesto Sandre u sastav dolazi Giovanna Kirinić, koja je već imala glazbenog iskustva ali uskoro nakon toga iz Cacadoua odlazi i druga sestra Tamara Vrančić koja je postala članom sastava Fit, a nakon toga odustaje od glazbe i posvećuje se književnosti. Nakon što su imale velikih problema oko pronalaska nove klavijaturistice na tom mjestu se ustalila Alenka Mendiković.